OpenLLM-France/wikimedia huggingface dataset:
# Drechterland

Drechterland (distagañ : ) a zo ur gumun e rannvro West-Friesland, e proviñs Noord-Holland, en Izelvroioù. 80,72 km² eo gorread Drechterland (douar : 59,16 km², dour : 21,56 km²). D'an 31 a viz Mae 2009 e oa 19 113 annezad enni. Ar c'hêrioù, kêriadennoù ha distrigoù da-heul a ya d'ober kumun Drechterland : Hem, Hoogkarspel, Oosterblokker, Oosterleek, Schellinkhout, Venhuizen, Westwoud, Wijdenes.

## Istor

Savet e voe ar gumun e 1979, pa voe kendeuzet div gumun all : Hoogkarspel ha Westwoud. Anvet e oa Bangert, ha dont a reas da vezañ "Drechterland" e 1980. Kumun Venhuizen a voe ouzhpennet da Drechterland e 2006.

## Kuzul-kêr

E kuzul-kêr Drechterland ez eus 17 dileuriad :
* GBD - 6 dileuriad
* CDA - 3 dileuriad
* D66/GroenLinks - 3 dileuriad
* VVD - 3 dileuriad
* PvdA - 2 zileuriad

## Liamm diavaez

* Lec'hienn ofisiel Drechterland
a vo kavet e Wikimedia Commons.
# Ipanema (Rio de Janeiro)

Ipanema zo anv ur c'harter pinvidik en arvor kreisteiz kêr Rio de Janeiro, e Brazil. Er c'hornôg dezhañ emañ karter Leblon, en hanternoz Lagoa, er reter an Arpoador, hag ar Meurvor Atlantel er c'hreisteiz.

## Kanaouenn

Brudet eo bet ar c'harter dre ar bed a-bezh gant ar ganaouenn Garota de Ipanema, e 1962, bet kanet goude e saozneg.
# Ippolita

Ippolita zo un anv-badez italianek hag a oa diouzh ar c'hiz e-touez an tiegezhioù uhel en amzer an Azginivelezh italian.

## Gerdarzh

Diwar Hippolytos‎.

## Adstummoù

* Ippolito, evit ar baotred.

### Tud

* Ippolita Sforza, anv meur a itron
* Ippolita della Rovere (1525 – 1561), a oa un itron italian eus Urbino, dugez Montalto.
* Ippolita Gonzaga, itron italian.
* Ippolita I Ludovisi, priñsez Piombino.
* Ippolita Maria Sforza (1446-1484), merc'h da Francesco Sforza , dimezet da Alfonso II Naplez, rouanez Naplez.
* Ippolita Sforza (1481-1520), kontez Campagna, pried da Alessandro Bentivoglio;
* Ippolita Sforza (1493-1501), itron italian, merc'h da Galeazzo Maria Sforza;
* Ippolita Gonzaga Sforza, merc'h da Federico Sforza, kont Santa Fiora, ha pried da Alessandro Gonzaga, breur da Ludovico II Gonzaga, markiz Mantova.
* Ippolita Trivulzio, priñsez Monako
* Ippolita Maggi (1555-?), itron italian.
# Ippolita Gonzaga Sforza

Ippolita Gonzaga Sforza a oa ur briñsez italian, merc'h da Federico Sforza, kont Santa Fiora.
Dimeziñ a eure da Alessandro Gonzaga.
# Ipanema

Ipanema zo ur ger tupiek, hag a dalv kement ha doureier fall, hag a zo anv meur a lec'h e Brazil.

## Lec'hioù

Brazil
* Ipanema (Minas Gerais)

### karterioù

* Ipanema (Rio de Janeiro)
** Praia de Ipanema - traezheg er c'harter-se, e Rio de Janeiro
* Ipanema (Belo Horizonte)
* Ipanema (Maringá)
* Ipanema (Porto Alegre)

## Stêrioù

* Rio Ipanema - stêr en Alagoas ha Pernambuco
* Ribeirão Ipanema - gwazh, e kêr Ipatinga

## Uhelennoù

* Morro de Ipanema - tosenn e Sorocaba
* Parque Ipanema - Park e kêr Ipatinga

## Kanaouenn

Brudet-bras eo ar ganaouenn Garota de Ipanema.

## Pennadoù kar

* Jardim Ipanema
* Ipaneminha - karter en Ipatinga
* Upanema - e Rio Grande do Norte
** Praia de Upanema, traezheg
# Iperit

An iperit, pe gaz moustard, pe gaz sezv, a zo un arm kimiek bet implijet e-pad ar Brezel-bed kentañ ha diwezhatoc'h betek bremañ.

## Armeoù implijet ar gaz sezv ganto

* an tirluoù gall, breizhveuriat ha alaman e-pad ar Brezel Bras
* Bro-C'hall ha Bro-Spagn e-pad Brezel ar Rif e Maroko etre 1921 ha 1927
* arme Irak an diktatour Saddam Hussein e Kurdistan e miz Gouere 1983 (lazhadeg Halabja), hag e-pad ar brezel Iran-Irak

## Lennegezh

En dastumad Dremm an Ankou gant Abeozen, an danevell anvet Uperid a glask damskeudenniñ ar poanioù gouzañvet gant ar soudarded bet flemmet gant an aezhenn-vougus ha loskus-se (an div drederenn eus an eil-rann-armead hervez ar skrid). Displegañ a ra penaos ar gaz a gare da gentañ tout al lec'hioù mouest war ar c'hroc'hen, en o zouez an organoù gourel ha penaos eta ul lod mat a baotred a zo bet tonket da vezañ amdroc'het pe spazhet zoken.

## Pennad kar

* Iperit (livadur)
a vo kavet e Wikimedia Commons.
# Iperit (livadur)

Iperit (Yperiet e nederlandeg) zo un daolenn gant al livour belgiat Jan Theuninck livet en 2004. 70 cm uhelder zo dezhi, 100 cm hed.
Ul livadur akrilek eo, oc'h aroueziañ euzhadenn ar brezel kimiek hag ar miliadoù a dud marvet en aervaoù.
An iperit a veze implijet evel arm kimiek e-pad ar brezel bed kentañ.

## Liamm diavaez

* An daolenn e Vredesmuseum.
# Iparralde

Iparralde (eus Ipar, hanternoz, hag alde, tu), pe Ipar Euskal Herria, eo an anv euskarek a vez graet eus al lodenn eus Euskal Herria a zo dindan ar Republik C'hall, da lavarout eo teir froviñs Lapurdi, Zuberoa ha Nafarroa Beherea.
Eus peder froviñs all ar c'hreisteiz e vez lavaret Hegoalde, pe "Hego Euskal Herria".

## Departamant

Mont a ra Iparralde d'ober war-dro an hanter eus departamant gall ar Pyrénées-Atlantiques.

## Deskadurezh

E 2023 e lavarer ez eus 43% eus ar vugale e klasoù euskarek.
* Gwelout ivez :Seaska.

## Sportoù
### Rugbi

* Aviron Bayonnais
* Biarritz Olympique

### Polotenn euskarat
## Gwask ha stlenn euskarek

* Ar pemdezieg Le Journal du Pays Basque divyezhek (etre 2001 ha 2013)
* Ar sizhuniegoù Herria, Ekaitza hag Enbata.
* Ar skingomzoù Gure Irratia, Irulegiko irratia, Xiberoko Botza hag Antxeta irratia.

## Pennadoù kar

* kantonioù Iparralde

## Notennoù

* ↑ https://www.francebleu.fr/infos/education/au-pays-basque-43-des-eleves-sont-scolarises-en-langue-basque-7087280
# Ipatinga

Ipatinga zo ur gumun eus stad Minas Gerais, e Brazil.
# Ippolita Maggi

Ippolita Maggi (1555-?) a oa ur gontez italian e dibenn ar XVI$^{vet}$ kantved.

## He buhez

Merc'h e oa d'ar c'hont Cesare Maggi ha d'e bried Bianca dal Verme.
E 1568 e timezas e Milano da Alfonso Gonzaga, markiz Castel Goffredo, ha seizh bugel he doe: tri a varvas abredik, teir merc'h ac'h eas da lenanezed, ha ne chomas ganti nemet Caterina a zimezas d'an denjentil Carlo Emanuele Teodoro (Teodoro VIII) Trivulzio, kont Melzo († 1605).
Prometet e oa bet dorn Caterina da Rodolfo Gonzaga, niz d'he zad, hag IIvet markiz Castiglione.
D'ar 6 a viz Mae 1592 e voe lazhet he fried Alfonso gant e niz Rodolfo, eus Castiglione, en abeg d'an hêrezh, hag Ippolita hag he merc'h Caterina a voe bac'het e Castel Goffredo, ma vevjont en anken, ha kemeret o madoù diganto.
Dieubet e voent a-benn ar fin, ha kaset da gêr Mantova, a-drugarez d'an dug Vincenzo Gonzaga.
# Goupillières (Calvados)

Kumunioù Bro-C'hall :
| Anv | Goupillières |
| Skoed | |
| Lec'hiadur Goupillières e Kanton Évrecy hag en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Caen |
| Etrekumuniezh | Communauté de communes de la Suisse Normande |
| Kanton | Évrecy |
| Kod INSEE | 14307 |
| Kod post | 14210 |
| Maer | Gérard Létot (digostezenn) |
| Amzer-gefridi | 2008-2014 |
| Gorread | 2,27 km² |
| Led | 49° 01' 58" Norzh |
| Hed | 00° 28' 42" Kornôg |
| Uhelder kreiz | 93 m |
| Uhelder bihanañ | 14 m |
| Uhelder brasañ | 165 m |
| Poblañs hep kontoù doubl | 595 (2008) |
| Stankter | 108 a./km² |
| Lec'hienn ar gumun | |
Goupillières a zo ur gumun eus departamant Calvados e Bro-C'hall.

## Monumantoù ha traoù heverk

* An iliz katolik
* Iliz katolik Saint Eustache.

## Emdroadur ar boblañs 1962-2008

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Gwengolo 1996 | Meurzh 2014 | Gérard Létot | digostezenn | |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Clochers de France
# Gourami gorr

Gourami gorr :
| Colisa lalia ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Perciformes |
| Kerentiad : | Osphronemidae |
| Genad : | Colisa |
| Anv skiantel ||
| Colisa lalia (Hamilton, 1822) ||
| D'ar vevoniezh e tenn ar pennad-mañ. ||
Ar gourami gorr (Colisa lalia) a zo ur pesk eus kerentiad Colisa o vevañ e geunioù ha doureier goustad gevred Azia.

## Daveoù

* Dwarf Gourami care information
# Goura victoria

Goura victoria :
| Goura victoria. Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Columbiformes |
| Kerentiad : | Columbidae |
| Genad : | Goura |
| Anv skiantel ||
| Goura victoria (Fraser, 1844) ||
| D'ar vevoniezh e tenn ar pennad-mañ. ||
Goura victoria zo ur spesad evned eus kerentiad ar c'hColumbidae.

## Annez

Brosezat eo al labous en hanternoz Ginea Nevez.

## Liammoù diavaez

* Goura victoria war al lec'hienn BirdLife International.
* Goura victoria war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Goura victoria war al lec'hienn Avibase.
# Goupillières

Goupillières zo anv meur a lec'h e Bro-C'hall.
* Goupillières (Calvados), kumun c'hall en departamant Calvados
* Goupillières (Eure), kumun c'hall en departamant Eure
* Goupillières (Seine-Maritime), kumun c'hall en departamant Seine-Maritime
* Goupillières (Yvelines), kumun c'hall en departamant Yvelines
# Gourageg ar c'hornôg

Ur yezh semitek eus is-skourr yezhoù etiopek ar su eo gourageg ar c'hornôg (gurage; saozneg: West Gurage) komzet gant 798 202 evel yezh kentañ mui 58 694 den evel eil yezh e Ranndir Kornôg Gurage en Etiopia (1998).
Eizh rannyezh zo:
* Tchahaeg (chaha pe cheha)
* Inoreg (inor pe ennemor)
* Ezaeg (ez(h)a pe izha)
* Goumereg (gumer pe gwemarra)
* Gouraeg (gura)
* Enegegneg (enegegny)
* Maskaneg (masqan pe meskan)
* Mouhereg (muher)

## Gwelet ivez

* Yezhoù etiopek
# Gourageg ar reter

Ur yezh semitek eus is-skourr ar yezhoù harariek-gouragek eo gourageg ar reter (saozneg: East Gurage) komzet gant 827.764 den evel yezh kentañ mui 89.042 den evel eil yezh den 150km e su Addis Ababa en Etiopia (1998).
Peder rannyezh ez eus :
* Enekoreg (enneqor pe inneqor)
* Siltieg (silti pe selti)
* Oulbareg (ulbarag pe urbarag)
* Wolaneg (wolane pe walane)
Ken tost eo ar zayeg hag ar mesmeseg outañ ma c'hellfent bezañ renket evel rannyezhoù gouraek ar reter.

## Gwelet ivez

* Yezhoù etiopek
* Yezhoù semitek
# Goura

Goura :
| Goura cristata. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Columbiformes |
| Kerentiad : | Columbidae |
| Anv skiantel ||
| Goura Stephens, 1819 ||
| D'ar vevoniezh e tenn ar pennad-mañ. ||
Goura a zo ur genad e rummatadur an evned, krouet e 1819 gant an naturour saoz James Francis Stephens (1792-1852).

## Spesadoù hag an isspesadoù anezhe

Tri spesad a ya d'ober ar genad :
* Goura cristata
** G. c. cristata, G. c. minor ha G. c. pygmaea,
* Goura scheepmakeri
** G. s. sclaterii ha G. s. scheepmakeri,
* Goura victoria
** G. v. beccarii ha G. v. victoria.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Columbidae/Goura (lennet e-barzh d'ar 1añ a viz Genver 2016).
# Jacques Dumas

Jacques Dumas, genidik eus an Drôme, a zo ur c'hizeller o chom e Pederneg abaoe 2008.

## Un nebeud oberennoù

E Traoñienn ar Sent, delwennoù Azenor (asambles gant Patrice Le Guen ha Cyril Pouliquen), Berc'hed, Gwenole, Herve, Kado, Karadeg, Keo, Mael, Padrig, Samzun

## Liamm diavaez

* Lec'hienn ofisiel
# Jacques Gamblin

Jacques Jean Marie Gamblin, bet ganet d'ar 16 a viz Du 1957 e Granville (Manche, Bro-C'hall), a zo un aktour gall.
Sot eo gant ar c'hoariva. Savet en deus pezhioù-c'hoari evel Quincailleries ha Le Toucher de la hanche.

## Buhez

Goude bezañ bet teknikour en ur strollad c'hoariva ez a Jacques Gamblin da studiañ gant ar skipailh Comédie de Caen. Ober a ra e gammedoù kentañ gant Strollad an Totem e Sant-Brieg, a-raok mont war leurenn C'hoariva broadel Breizh e Roazhon. Aet da glask e chañs e Pariz e krog gant ar sinema e 1985.
Dont a ra da vezañ anavezet abalamour d'ar film Tout ça... pour ça ! ha brudetoc'h c'hoazh goude Pédale douce, Les Enfants du marais, Mademoiselle, Laissez-passer, Le Premier Jour du reste de ta vie, hag all...

## E bezhioù-c'hoari

War al lec'hienn Les Archives du Spectacle.

## Liamm diavaez

* Jacques Gamblin war Internet Movie Database
# Jacques Daret

Jacques Daret (1404 e Tournai - 1470) a oa ul livour flamank.
E Tournai e voe ganet Jacques Daret. E 1427 e voe deskard e stal-labour Robert Campin, ma chomas e-pad 15 vloaz. Goude-se e labouras evit duged Bourgogn, hag ivez evit abad abati Saint-Vaast e-pad 20 vloaz.
E 1454 e labouras war ginklañ kêr Lille gant pevar deskard. E 1468 e labouras war ginglañ kêr Brugge gant arzourien all evel Hugo van der Goes da-geñver eured Charlez Valois-Bourgogn ha Marc'harid York.
Stern-aoter abati Saint-Vaast en Arras eo e oebrenn vrudetañ, ne chom nemet peder fanell anezhi.

## Oberenn

* Stern-aoter ar Werc'hez, (1433-1435) peder fanell :
** Gouel Maria-lid, Mirdioù broadel Berlin
** Azeulerezh ar Rouaned, Mirdioù broadel Berlin
** Ar C'hinivelezh, Mirdi Thyssen-Bornemisza, Madrid
** Ar C'hinnig en templ, (1433-1435), eoullivadur war goad, 57,5 x 52 cm, Mirdi Petit Palais, Pariz
a vo kavet e Wikimedia Commons.
# Jacques Demy

Jacques Demy (1931-1990) a zo ur filmaozer breizhat hag ur senarioer, saver-divizoù, produer hag aktour.

## E vuhez

Jacques Demy a oa bet ganet d'ar 5 a viz Mezheven 1931 e Pontkastell-Keren e Bro-Naoned. Marvet e oa bet d'an 27 a viz Here 1990 e Pariz. Douaret eo e vered ar Montparnasse (9vet rann).
E-pad e yaouankiz e oa Jacques Demy o chom e Naoned, gant e dud.
Dimezet e oa gant Agnès Varda ha dediet he deus un nebeud filmoù dezhañ : Jacquot de Nantes (1991), Les Demoiselles ont eu 25 ans (1993), L'Univers de Jacques Demy (1995). Mathieu Demy eo o mab.
Kanet e vez filmoù Jacques Demy peurliesañ, penn-da-benn gant daou anezho zoken : Les Parapluies de Cherbourg hag Une chambre en ville.

## E Sinema

Tost e oa Jacques Demy d'an Nouvelle Vague (ar Wagenn Nevez), a zegasas ul lusk nevez d'ar sinema gallek, er bloavezhioù 60, gant filmaozourien evel Alain Resnais, François Truffaut pe Jean-Luc Godard.
E Naoned e oa bet filmet daou film Jacques Demy : Lola hag Une chambre en ville.

## Filmadurezh

* 1955 : Le Sabotier du val de Loire
* 1957 : Le Bel Indifferent, Jeanne Allard ha Angelo Bellini ennañ
* 1958 : Musée Grévin, ur film berr Michel Serrault ennañ
* 1958 : La mère et l'enfant, ur film berr
* 1959 : Ars
* 1961 : Lola, Anouk Aimée ha Marc Michel ennañ
* 1962 : Les Sept Péchés capitaux sketch La Luxure Laurent Terzieff ha Jean-Louis Trintignant ennañ.
* 1963 : La Baie des Anges, Jeanne Moreau ha Claude Mann ennañ
* 1964 : Les Parapluies de Cherbourg, Catherine Deneuve, Nino Castelnuovo, Anne Vernon ha Marc Michel ennañ
* 1967 : Les Demoiselles de Rochefort, Catherine Deneuve, Françoise Dorléac, Jacques Perrin, Michel Piccoli, Danielle Darrieux, Gene Kelly, George Chakiris ennañ
* 1968 : Model Shop Anouk Aimée ha Gary Lockwood ennañ
* 1970 : Peau d'Âne Catherine Deneuve, Jean Marais, Jacques Perrin, Delphine Seyrig ha Micheline Presle ennañ
* 1972 : Le Joueur de flûte (The Pied Piper pe The Pied Piper of Hamelin) Donald Pleasence, Roy Kinnear ha Donovan ennañ
* 1973 : L'événement le plus important depuis que l'homme a marché sur la Lune Catherine Deneuve ha Marcello Mastroianni ennañ, ha Mireille Mathieu o'c'hoari hec'h-unan
* 1978 : Lady Oscar, Catriona Mac Coll ha Barry Stokes ennañ
* 1980 : La Naissance du jour (TV), Jean Sorel ha Dominique Sanda ennañ
* 1982 : Une chambre en ville, Dominique Sanda, Danielle Darrieux, Richard Berry ha Michel Piccoli ennañ
* 1985 : Parking, Jean Marais, Laurent Malet ha Francis Huster ennañ
* 1988 : La Table tournante, Mathieu Demy hag Anouk Aimée ennañ
* 1988 : Trois places pour le 26, Yves Montand, Mathilda May ha Françoise Fabian ennañ.

## Eñvor

Roet eo bet anv ar filmaozer d'al levraoueg e-kreiz kêr Naoned : ar mediaoueg Jacques Demy.

## Daveoù
### Levrioù

* David Thomson (1975). Biographical Dictionary of Film (3eir emb.). Londrez: Andre Deutsch. ISBN 0-233-98953-6

### Kelaouennoù

* Rafferty, Terrence (16 Ebrel 1996). The Past Recaptured. The New Yorker.

### Liammoù diavez

* Acquarello (1998). Strictly Film School: Jacques Demy
* Pennad-skrid e saozneg diwar-benn Les demoiselles de Rochefort]
# Jacques Duclos

Jacques Duclos (anvioù-stourmer er Strollad Komunour Gall: Léo hag Yves) (2 a viz Here 1896 e Louey (Hautes-Pyrénées)- 25 a viz Ebrel 1975 e Montreuil (Seine-Saint-Denis)) a oa ur politikour gall. Unan eus pennoù ar Strollad Komunour Gall e voe e-pad hanter-kant vloaz.
Pastezor eo deus e vicher. Emzeliñ a reas er Strollad Komunour Gall adalek e benn-kentañ, e miz Kerzu 1920. E 1926 e teuas da vout ezel eus ar C'homite Kreiz, eus ar Burev Politikel e 1931 hag eus ar Sekretourva e 1933 hag eus Komite Erounit ar C'homintern e 1935.

## Notennoù ha daveennoù

* ↑ Bernhard H. Bayerlein, Mikhaïl Narinski, Brigitte Studer, Serge Wolikow, Moscou-Paris-Berlin - Télégrammes chiffrés du Komintern (1939-1941), Embannadurioù Tallandier, Pariz, 2003, pajennoù 561 ha 562
# Jacques Doriot

Jacques Doriot (ganet d'ar 26 a viz Gwengolo 1898 hag aet da Anaon d'an 22 a viz C'hwevrer 1945) a oa ur politikour gall. Komunour da gentañ, troet e oa d'ar faskouriezh goude-se betek kenlabourat gant an Trede Reich e-kerzh an Eil brezel-bed.

## Marv

Mervel a reas d'an 22 a viz Meurzh 1945 pa voe tennet war e oto gant nijerezioù Kevredet (saoz war a seblant). Evit lod izili eus ar PPF e-pad o frosezioù goude Dieubidigezh Bro-C'hall e oa bet embannet e oa un taol gant an Alamanted.
# Jacques Félix Emmanuel Hamelin

Ar baron Jacques Félix Emmanuel Hamelin, pe Emmanuel Hamelin ganet e Honfleur (Calvados) d'an 13 a viz Here 1768 ha marvet e Pariz d'an 23 a viz Ebrel 1839, a oa ur moraer gall eus Normandi, laosket e anv gantañ e daou lec'h en Aostralia (Hamelin Bay ha Hamelin Pool ) .
# Jacques Davy du Perron

Jacques Davy du Perron (15 a viz Du 1556 e Saint-Lô - 6 a viz Kerzu 1618 e Bagnolet) a oa un eskob, un diplomat hag ur barzh gallek.

### Oberennoù

* Oraison funèbre sur la mort de Monsieur de Ronsard 1586. Hachette/BnF, 2018 (ISBN 978-2-01-991536-0)
* L'Évangile de Rome […] G. Cartier, 1600 • Skrid
* Apologie pour les pères Jésuites, 1614 • Skrid
* Brief discours sur quelques poinct concernans la police de l’Église et de l’État: et particulièrement sur la reception du Concile de Trente & la venalité des offices, 1615 (ASIN: ‎B001CA7OJM)
* Le Cardinal Jacques Davy du Perron : mélanges publiés à l’occasion du IV$^e$ centenaire de sa naissance, Saint-Lô, Imp. Jacqueline, 1956
* Les diverses œuvres, Genève, Slatkine Reprints, 1969 (ISBN 9780120122547)
* Recueil des poésies de Monsieur Du Perron, Paris, Actes Sud, 2008 (ISBN 978-2-86943-120-1)
# Jacques Daniel-Norman

Jacques Daniel-Norman, bet ganet Joseph Jacques Compère e Lyon (Rhône, Bro-C'hall) d'an 2 a viz Kerzu 1901 hag aet da Anaon e Pariz (Bro-C'hall) d'ar 5 a viz Kerzu 1978, a oa ur filmaozer ha saver senario gall.

## Liamm diavaez

* Jacques Daniel-Norman war Internet Movie Database
# Jaraicejo

Jaraicejo zo ur gumun eus proviñs Cáceres, en Extremadura, e Spagn. An niver annezidi zo 444 (2023).
# Jaquette Löwenhielm

Jaquette Löwenhielm pe Gustava Charlotta Jacquette Aurora Gyldenstolpe (1797 – 1839, Kergustentin) a oa ur gontez svedat, dimezell a enor Rouanez Sveden, ha pried-kleiz d'ar priñs Oscar Bernadotte, a-raok ma voe anvet da roue Sveden.
Merc'h e oa Jaquette d'ar Major General Nils Wexionius, 5vet Kont Gyldenstolpe (ganet d'an 31 a viz Here 1768 en Forsby, marvet d'an 28 a viz Eost 1844 en Stockholm), ha d'e bried Charlotta Aurora De Geer (ganet d'an 19 a viz Gwengolo 1779, marvet d'ar 14 a viz Mae 1834 en Stockholm), dimezet o-daou d'an 12 a viz Ebrel 1796 en Kastell Stockholm. Jaquette Gyldenstolpe a oa dimezell a enor gant ar rouanez Hedvig Elisabet Charlotta av Holstein-Gottorp a-raok eurediñ d'al Letanant Jeneral ha Kont Carl Gustaf Löwenhielm (1790-1858) d'an 18 a viz Gwengolo 1817. Goude an eured ez ejont o-daou da chom war ar maez. Bugel ebet n'o doe.
Distreiñ e kêr a rejont pa voe anvet he fried da gambrelan e lez ar priñs pennhêr. Jaquette a c'hanas ur verc'h, anvet Oscaria, en 1819, . Roet e voe ar bugelig da vourc'hizien da sevel, ha kemer a reas o anv. Jaquette hag Oscar en em zaremprede, hervez lizhiri prevez eus an amzer. En 1821 e oa krog al lez da vezeañ diaezet gant an darempred-se ha kaset e voe ar priñs Oscar da veajiñ dre Europa da glask ur pried dereatoc'h.
Torret e voe dimeziñ Jaquette ha Löwenhielm e Gwengolo 1829, war zigarez e oa disheñvel o zemz-spered. Addimeziñ a reas Jaquette d'ar baron finlandat Uno von Troil (1803-1839) e miz Eost 1838. Mervel a rejont o-daou dindan bloaz, e Turki, ma oa bet anvet he fried. Divugel e oant ivez.

## Levrlennadur

* Lars Elgklou (1978). Bernadotte. Historien - eller historier - om en familj. Stockholm: Askild & Kärnekull Förlag
# Jarama

Ar stêr Jarama zo ur stêr hag a red dre greiz Spagn, hag unan eus pennañ adstêrioù an Tajo.
Adstêrioù he deus :
* war he lez dehoù, ar stêrioù Lozoya, Guadalix ha Manzanares;
* war he lez kleiz: ar Jaramilla, an Henares hag an Tajuña.
# Jarandilla de la Vera

Jarandilla de la Vera a zo ur gumun e Spagn, e Proviñs Cáceres, e Kumuniezh Emren Extremadura.
# Jara

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Jara zo anv spagnolek ur blantenn anvet cistus e latin. Anv meur a lec'h ha meur a zen eo ivez.

## Lec'hioù
### Kumunioù

En Castilla-La Mancha:

#### e proviñs Toledo

* Belvís de la Jara
* Mohedas de la Jara
* Retamoso de la Jara
* Sevilleja de la Jara
* Torrecilla de la Jara

#### e proviñs Cuenca

* Villanueva de la Jara.
En Andalouzia:

#### e proviñs Sevilla

* Martín de la Jara.

## Tud

* Ana Jara, politikerez perouat
* Carlos Jara Saguier, melldroader eus Paraguay
* Darío Jara Saguier, melldroader eus Paraguay
* Diego Jara Rodrigues, melldroader eus Brazil
* Francisco Jara, melldroader eus Mec'hiko
* Heriberto Jara Corona (1879–1968), politiker eus Mec'hiko
* Kurt Jara, melldroader eus Aostria
* Victor Jara (1932-1973), kaner chileat
# Jarabe (sonerezh)

Ar jarabe zo un doare sonerezh hag un doare dañs e Mec'hiko. Un 50 ton dañs a zo bet dastumet. En o zouez ec'h anavezer
* ar Jarabe cubano,
* ar Jarabe loco,
* ar Jarabe Tapatío.

## Liammoù diavaez

* Jarabe kanet gant ar Mariachi Vargas de Tecalitlán.

## Notennoù

* ↑ Un grupo musical que rescata los tradicionales jarabes de Zacatecas. El Universal.
# Jaramillo de la Fuente

Jaramillo de la Fuente zo ur gumun e Spagn, e proviñs Burgos.
# Jarabe

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Jarabe zo ur ger spagnolek a orin arabek hag anv meur a dra.

## Gerdarzh

Eus ar ger arabek šarāb (شراب), "siros", "sirop". Anv spagnolek ar sirop eo.

## Dañsoù

Anv meur a zañs eus Mec'hiko:
* Jarabe
* Jarabe cubano
* Jarabe loco
* Jarabe Tapatío

## Lazoù-seniñ

* Jarabedepalo, pe Jarabe de Palo, laz rock spagnol.

## Kanaouennoù

* Jarabe loco anv meur a ganaouenn
** gant Los Tres Aces
** gant El Negro Peregrino.

## Notennoù

* ↑ YouTube
# Jaramillo Quemado

Jaramillo Quemado zo ur gumun e Spagn, e proviñs Burgos.
# Jean Guiffan

Jean Guiffan, bet ganet d'ar 6 a viz Genver 1938, a zo kelenner war an istor hag an douaroniezh, hag istorour, eus Bro Naoned. Kelenner eo bet e Lise Clemenceau, e kêr Naoned, hag e Skol-Veur Naoned. Skrivet ez eus bet gantañ meur a levr diwar-benn istor Breizh, hag Iwerzhon.
# Jean Hatzfeld

Jean Hatzfeld zo ur c'hazetenner ha skrivagner gall ganet e Madagaskar e 1949.
E-pad meur a vloaz en deus foetet bro lec'h ma oa brezel : Liban, Irak, Yougoslavia...
E 1994 eo bet e Rwanda evit studiañ ar gouennlazh a rae e reuz er vro etre Tutsied ha Hutued.
Diwar e atersadennoù en deus savet meur a esae evel Dans le nu de la vie, gant testeni Tutsied chomet bev dre guzhat er geunioù, pe Une saison de machettes gant, ar wech-mañ, testeni ar vuntrerien.
Loreet eo bet e labour gant ar priz Femina Esae e 2004 hag ar priz Médicis e 2007.